Eddy Yawe

Category:Articles with hCards
Eddy Yawe (yazaalibwa nga 11 Ogwokutaano 1980) Munnayuganda, Muyimbi (muyimbi ow'amaloboozi), akwasaganya ebyuma by'amaloboozi, mukozi w'annyimba, muwandiisi w'anyimba, munnabyabufuzi, era mukozi w'abizinensi ez'enjawulo.http://www.howwebiz.ug/EddyYawe/biography Eddy yemutandiisi wa Dream studios, situdiyo efulumya enyimba era nga esangibwa mu kitundu ky'e Kamwokya Kampala era nga yatandikibwawo mu mwaka gwa 2003 .https://flashugnews.com/eddy-yawe-biography-wife-songs-politics-education/

 Obuto n'emisomo gye 
Eddy muganda wa eyali y'esimbyewo ku bw'aPulezidenti era omuyimbi Kyagulanyi Sentamu Robert amanyikiddwa nga Bobi Wine. Eddy yazaalibwa era n'akulira mu kitundu ky'e  Kinoni mu Disitulikiti y'e Gomba eri omugenzi Ssentamu Gerald era nga mwana wakuna mu baana 34. Eddy yatandiikira emisomo gye mu Kinoni Primary School ku misomo gye egya Pulayimale era oluvanyuma neyegatta ku St. Henry's College Kitovu ku misomo gye egya Ssekendule. Oluvanyuma yagenda mu Netherlands gyeyasomera Yunivasite oluvanyuma naafuna Diguli ye eyasooka mu ladiyo ne terefayina.

Eddy era yasoma okukwasaganya amaloboozi okuva mu Yunivasite y'e Morgan ne Baltimore mu Nashville Tennessee USA ng'afunye sikaala era oluvanyuma n'akolera mu kitundu ky'e Hollywood.

 Emirimu gye 
Eddy yatandiika okuyimba bw'eyegatta ku kwaya y'ekkanisa y'e Kikoni mu 1997 ng'amaliriza Ssekendule. Eddy, Nassolo Phiobe ne Betty Mpologoma baakola ekibiina ekyayitibwa 2000 ky'ebayitamu okutuuka ku bayimbi ab'enjawulo. Eddy yafulumya alubaamu ye eyasooka eyayitibwa Pamela ng'akyali mu Netherlands ku misomo gye era oluvanyuma yagenda mu USA. Ng'ali mu USA, yatandiika situdiyo ye eyatuumibwa Dream Studio eyaleetebwa mu Uganda oluvanyuma lw'okudda kwe mu Uganda.

 Emirimu gy'obufuzi 
Mu kulonda okwabonna mu 2006, Eddy yatandiika emirimu gye egy'ebyobufuzi era nga awagira ekibiina kya  Democratic Party, ekibiina ky'ebyobufuzi mu Uganda era yakuyegera Erias Lukwago eyali y'esimbyewo ku kifo ky'omubaka wa Paalamenti owa Kampala central Division era Meeya w'ekibuga ekikulu Kampala.

Eddy era yeesimbawo ku kifo ky'omubaka wa Paalamenti owa Kampala central Division ku kaadi y'ekibiina kya Democratic Party (DP) naye n'awangulwa Muhammad Nsereko eyali ku kaadi y'ekibiina kya National Resistance Movement (NRM) mu kulonda okw'abonna mu mwaka gwa 2011. 

Mu 2016, Eddy yakyusa ebirubirirwa bye mu by'obufuzi n'eyesimbawo ku kifo ky'omubaka wa Paalamenti owa  Kira municipality era n'awangulwa Semuju Nganda eyali ku kaadi y'ekibiina kya Forum for Democratic change card.

 Enyimba ze 
Ezimu ku nyimba ze:https://blizz.co.ug/artist/159/eddyyawe


 Ebitakwatagana ku ye 
Eddy yagambibwa okwefunira omuyimbi eyali atandiika mu kaseera webafulumiza oluyimba oluyitibwa Tukiggale olw'agambibwa nti bombi bakola ky'enkanyi naye ate Eddy Yawe n'agamba nti oluyimba lwonna lwali lulwe.https://gandalebs.com/top-of-the/eddy-yawe-used-me-carol-nantongo

 Era laba 
Bobi Wine

Erias Lukwago

 Ebijuliziddwa